
Germanas  son  la  música  y  poesia 
germans  son  per  1'  afecte  nostres  cors, 
y  si  be  per  desgracia  avuy  al  dia 
r  afecte  y  la  amistat  quasi  es  falsia, 
per  nosaltres  sabs  be  que  son  tresors. 

Acepta  com  recort  aquesta  obreta 
d'  un  amich  verdader  sens  cap  recel, 
pues  que  si  be  la  oferta  es  petiteta, 
recorda  que  petita  es  1'  arometa 
y  per  ço  sos  perfums  pujan  al  cel. 

costums  sens  permís  dei  seu  auior. 
D.  Joan  Molas  y  Casas,  director  de  la  Galeria  titulada  Propietats  Dra- 

*  pital,   núms.  12  y  14.  segon   pis,  es  1'  únich  encarregat  d'aquesta 

obra   y  ab  ell   deuran    entendres  totas   las  empresas    y   societats 
particulars  que  vulgan  representaria. 

ACTE  ÜflICH 


Decoració  tancada.  Porta  gran  al  fondo  per  la  que  's  veu  lo  ca- 
rrer. En  primer  terme  esquerra,  la  porta  de  cuyna,  y  en  se- 
gon la  del  estable.  En  primer  terme  dreta  una  capella  ab  un 
Sant  Antoni  Abad,  guarnida  ab  un  domàs  vermell  al  detràs,  y 
en  los  esglaons  de  la  capella  jerros  ab  flors,  candeleros  ab  ci- 
ris apagats,  una  llàntia  encesa  devant  lo  Sant;  en  fi  tal  com 
acostuman  estar  guarnidas  en  aquesta  diada.  Cadiras  blancas 
y  taula  parada  un  poch  à  la  esquerra  en  primer  terme,  figu- 
rant que  acaban  de  dinar. 

A  costat  de  la  porta  del  estable  un  bridó  guarnit  ab  un  gran 
plumero,  cintas  y  flors,  tal  com  los  portan  aquesta  diada  los 
animals  per  donar  los  tres  toms. 

A  gust  del  senyor  director  lo  procurar  que  hi  hagi  tots  los  de- 
talls propis  d'  una  botiga  d'  un  carreter  de  mar. 

Nota. — Per  dreta  y  esquerra,  la  del  actor. 


ESCENA  I 

ANTON,  CRISTINA  y  SALDONI  (Anioji  y  Sal- 
doni  assentats  d  taula  figurant  acaban  de  dinar  fu- 
mant un  puro  cada  hú.  Cristina  despara  la  taula  y 
entra  plats,  gots  y  demés  d  la  cuyna,  fenthi  dife- 
rents camins  segons  se  desprèn  del  didlech.) 

Sal.         He  dinat  com  un  patriarca! 

Anton     Menja,  home' 

Sal.  Si  no  puch  mes. 

Tinch  la  panxa  com  un  ventre. 

Estich  mes  tip! 
Anton  Jé,  jé,  jé!  (Rient.) 

Aixis  m'  agrada  Saldoni, 

som  al  treball,  treballem, 

que  no  hi  ha  feyna?  descansa, 

es  sant  Antoni?  està  bé, 

tres  toms,  tortells  y  pollastres, 

vi  ranci,  puros  de  tres, 

y  com  es  lo  sant  del  amo 

vina  ab  mi  à  pendrer  cafè. 

Sal.         Hasta  cafè? 

Anton  Donchs  qué  't  pensas? 

No  miro  prim  vatúa  n'  éll! 

Sal.        Ab  barret? 

Anton  Y  donchs,  tanoca? 

Sens  barret  no  hi  ha  cafè. 
Crist,     Vos  si  que  per  questa  diada... 

Anton    Ja  ho  sabs  nova,  no  'm  dol  res. 
Quaranta  anys  que  faig  1'  ofici, 
só  r  avi  dels  carreters 
y  per  sant  Anton  dels  ases 
faig  la  festa. 

Crist.  Prou  qu'  ho  sé. 

Anton     Y  antes  quan  tenia  dona 

que  Déu  la  tingui  en  lo  cel, 
cad'  any  per  aquesta  diada 
'n  que  plogués  ó  nevés, 
à  sant  Antoni  al  ofici, 
dinabam  com  dos  reyets, 
y  vestits...  allò...  d'  estrago, 
després  de  pendrer  cafè 
al  LiceyiL  à  veure  Y  ojra 
que  no  "ns  agradaba  gens, 
mes  teyam  un  sarquifici 
à  sant  Antoni  y  res  més. 
Jo  soch  antich  y  las  cosas 
las  vull  antiguas  també. 

Sal,         Be...  vos  sí...  tot  à  la  antigua. 

Anton     Y  aixís  té  de  ser,  beneyt! 
Veus  las  unsas  de  perruca 
per  qué  me  agradan? 

Sal.  Per  qué? 

Anton     Perquè  son  antiguas,  veyas! 

Sal.         Y  per  res  mes? 

Anton  Per  res  mes. 

Sal.        Tant  m'  estimo  las  antiguas 
com  las  novas. 

Anton  Jo  nó,  veus? 

Sal.         Son  aldevas  qu'  un  se  ficsa. 

Anton     Y  à  qualsevol  donaré 

una  unsa  de  las  modernas 
per  dos  d'  antiguas. 

Sal.  Bé...  res... 

No  pas  jo.  No  soch  tant  tonto. 

Anton     Só  fet  aixis.  Qué  hi  farem? 
Y  que  't  sembla,  feya  planta 
d'  abanderado? 

Sal.  Què  diheu! 


Crist. 
Anton 
Sal. 


Anton 

Sal. 

Anton 


Si  'n  feyau!  Ma  caso  ab  ronda! 
No  os  guanyaba  cap  marqués. 
Jo  aguantaba  per  la  brida 
lo  vostre  caball,  el  «rey,» 
y'm  feyan  mal  las  oreílas 
de  sentí  à  tota  la  gent: 
«Jesús!  Quin  abanderado! 
»Sembla  un  jove!  Qué  va  be! 
»Quína  sella  tan  hermosa! 
»Quín  caball!  Y  quin  tortell!» 

Y  al  Padró  he  sentit  dos  nenas 
macas  com  dos  angelets, 

que  's  deyan  baix  1'  una  à  1'  altre 

mirantme  à  mi  y  tot  rient: 

m'  agrada  1'  abanderado, 

m'  agradan  tots  los  demés, 

m"  agradan  las  dos  musícas 

y  tot  r  acompanyament, 

però  de  tots,  lo  mes  guapo 

y  el  que  mes  curro  vesteix,  . 

es  el  que  aguanta  la  brida, 

aquest  si  que  's  molt  guapet. 

Apa,  Saldoni!  {Rient.) 

Ah,  tanasi! 
Be,  home,  be,  si  no  ho  crech! 
No  diré  que  sigui  maco, 
mes,  vaya!  Déu  ni  doret, 
de  molt  mes  lletjos  n'  enterran. 
Véste  à  posar  1'  altre  jech. 

Y  el  payol?  {Pe  7  sombrero.) 

També;  t'  espero, 
ja  son  las  quatre,  enllesteix.     {Mif'ant  lo  re- 

llotje.) 


ESCENA  II 

ANTON  y  CRISTINA 

Anton     Cristina! 

Crist.  Qué  voleu  pare? 

Anton     Me  'n  vaig  à  pendrer  cafè. 

Mentrestant  fes  per  manera 

que  tot  estigui  corrent. 

Ja  has  convidat  tas  amigas.'^ 
Cmst.     Sí,  home,  sí,  deixeu  fer. 
Anton     Y  els  vehins? 
Crist.  Ja  estan. 

Anton  Donchs,  bueno. 

Crist. 
Anton 


Crist. 

Anton 


Crist.     Ja  ho  he  dit  al  Gabriel, 
sa  mare... 

Anton  La  Margarida? 

Crist.     Son  vehins... 

Anton  Està  corrent. 

He  llogat  r  .'\ntonet  cego... 
Ja  veuràs  com  ballareu! 
Ab  tants  llums  à  la  capella, 
jerros  y  el  domàs  vermell 
y  las  flors  y  els  candeleros, 
y  la  gresca  de  la  gent, 
sant  Antoni  si  gosaba 
prou  ballaria  un  valset. 
No  gasteu  poca  alegria! 
Qué  vols  dir?  Gasto  '1  que  's  meu. 
Es  lo  meu  sant  y  el  de  'Is  ases, 
s'  ha  de  celebrar  y  res  mes. 
Després  daré  una  sorpresa... 
Cóm! 

Qu'  he  fet  fer  un  tortell, 
aixís!  al  forn  de  sant  Jaume, 
com  son  antichs,  els  fan  bé. 
Endemés  quan  sigui  V  hora 
y  tingui  tota  la  gent, 
surts  tú  ab  aquella  safata 
que  hi  ha  pintats  dos  aucells 
que  portan  el  gorro  infrigio, 
que  tenen  lo  cap  vermell, 
y  allavoras  surts  com  deya 
ab  lo  tortell  à  tallets, 
y  al  teu  detràs  lo  Saldoni 
ab  ampollas  del  ranciet, 
y  té,  té,  té,  ho  reparteixes 
entre  '1  crits  y  picaments, 
rom  el  Tonet  desseguida 
y,  alsa  salero!  voltem, 
y  polkas  y  americanas 
y  fins  xinas  ballareu... 

Crist.     Y  vos? 

Anton  Jo!  Tan  se  valdria! 

Vaya,  també  ballaré. 

Crist.     A  la  antigua,  per  supuesto? 

Anton     Sí,  sí,  no  vull  res  modern. 
Com  esteu  ab  lo  mossito? 

Crist.     El  mossito? 

Anton  Sí,  en  Gabriel. 

Qué  't  pensas  que  jo  no  hi  1 

Crist.     Ay,  ay! 


(Gros.) 


{Acompanya  I' 
acció.) 


(Pausa.) 


iuco.'* 

Anton  Sé  que  festejeu. 

Crist.     Be...  sí...  ell  diu  que  li  agrado... 

que  m'  estima... 
Anton  No  "n  fem  res. 

Perquè  tú  també  m'  agradas, 

també  t'  estimo  mes  qu"  ell 

y  ab  tot  y  tan  estimarnos 

jo  y  tú  no  crech  que  'ns  casem. 
Crist.     Qué  voleu  que  jo  1'  obligui?... 
Anton     Sols  vull  que  parli  ela  y  net. 

Jo  soch  carreter  de  mar, 

ell  es  cotxero... 
Crist  Be  y  qué? 

Anton     Si  ell  te  faéton  y  berlina 

jo  tinch  encara  molt  mes, 

perquè  tinch  carro,  carreta, 

carretó  y  carretonet. 

Si  ell  té  un  caball  que  's  diu  «Princep», 

dons  jo  'n  tinch  un  que  'sdiu  «Rey». 

Si  ell  va  al  pescante  del  cotxe, 

jo  del  carro  vaig  à  peu, 

y  si  ell  porta  grans  senyo  ras, 

jo  porto  bacallà  sech, 

vull  dir  que  la  meva  filla 

no  s'  ha  d'  abaixar  per  res, 

per  lo  tant  ó  dinire  ó  fora, 

no  estich  per  mes  cumpliments. 
Crist.     Son  bona  gent. 
Anton  Sí,  no  ho  nego, 

no  'm  desagrada  'n  Gabriel 

perquè  's  guanya  be  la  vida 

y  vam  os,  es  diligent, 

té  mol  respecte  à  sa  mare, 

portantse  com  un  fill  deu. 

No  mes  li  trobo  un  defecte. 
Crist.     Un  defecte? 
Anton  Que  's  modern. 

Crist.     Y  quina  culpa  hi  té  '1  pobre? 
Anton     Si  senyora  que  n'  hi  té. 

Hagués  nascut  trent'  anys  antes 

fora  mes  vell  que  no  és. 

Però  7iada,  que  s'  espliqui 

que  jo  li  contestaré. 

Ja  ho  tens  entès. 
Crist.  Bueno,  home. 

— Ara  hi  penso,  pare! 
Anton  Qu'  és? 

Crist.     Oy,  que  no  me  "n  recordaba! 


Anton 
Crist. 
Anton 

Crist. 
Anton 
Crist. 

Anton 
Crist. 

Anton 


Crist. 
Anton 


Crist. 


Com  qu'  aquí  tens  pardalets! 
Pardalets! 

No  me  'n  desdeixo. 
Pardals  que  "s  diuhen  Gabriel. 
Es  que... 

Tot  ho  desoblidas. 
Va  vení  el  senyor  Joseph, 
el  sastre... 

Sí. 

Per  parlarvos 
d'  un  assumpto... 

Vatúa  '1  ret! 
Caratsus!  Be,  me  'n  alegro! 
Fa  molts  dias  que  no  '1  veig. 
Del  últim  cop  que'l  vaig  veurer, 
sabs?  que  no  1"  he  vist  may  mes. 
Es  molt  faltat  de  memòria. 
Esplícamho,  prou  qu'  ho  sé. 
Un  cop  va  venir  à  casa 
per  esplicarme  d"  un  plet 
que  seguia  contra  un  altre; 
y  r  altre  també  contra  ell. 
Com  plovisquejaba,  1'  home 
portaba  un  paraiguas  vert, 
distret  se  '1  deixa,  al  poch  rato 
torna  ab  un  altre  vermell 
perendursen  '1  vert  d' antes, 
y  se  'n  va  anar  tan  distret, 
que  sobre  d'  una  cadira 
va  deixà  '1  vermell  y  el  vert. 
Aquesta  si  que  m'  agrada! 


(Al  cap.) 


ESCENA  III 
DITS   V  SALDONI 


Sal.         Qué  tal  la  trona? 

(Mudat  y  ab  sombj^ero  aniich.) 
Anton  Tré  bien! 

Semblas  un  senyor. 
Sal.  Per  forsa. 

Crist.     Saldoni,  vamos,  quin  jech! 
Sal.         Si  tingués  quartos  y  modo^ 

mes  senyor  que  cap  marqués. 

Anton,  quina  panxulina! 
Anton     Sembla  quan  un  bot  es  plé. 

(Peganlli  un  cop.) 


— Cristina  si  al^qú  demana 

li  dius  que  luego  tornem. 

Pendrém  cafè... 
Sal.  Y  copa? 

Anton  Entesos, 

si  no  'n  tens  prou  de  dos,  tres. 
Sal.         (Si  avuy  no  agafo  una  turca, 

prou  agafaré  un  turquet.) 


ESCENA    IV 
CRISTINA 

Ja  se  sab,  aquesta  diada 
'1  pare  no  cap  en  pell, 
y  habent  sigut  banderado 
vamos...  no  te  digo  res. 
jY  'n  Gabriel  com  si  quadraba 
à  caball!  Monta  molt  bé. 
Vesteix  ab  tanta  elegància... 
Va  tan  rissat  de  cabells, 
ningú  '1  pendrà  per  cot.xero 
sinó  per  rich  senyoret. 
Ara  deu  estar  fent  gresca 
à  la  íonda  del  Orient, 
y  el  pare  de  cap'^  manera 
vol  que  vaji  al  sarau  d'  ell. 
Tot  vol  que  's  fassi  à  1'  antigua. 
com  se  feya  'n  lo  seu  temps. 
Convidar  quatre  vehins... 
Oh!  Si  ^n  Gabriel  vingués... 


ESCENA  V 

CRISTINA  }-  GABRIEL.  {Surt  Gabriel  molt  ele- 
gant ab  sombrero,  trajo  negre  y  jech  de  cotilla.  Por- 
ta dulces  en  un  paper  blanch  dintre  de  un  mocadó 
ab  puntas.) 

Gab.        Cristineta! 
Crist.  Entra,  Gabriel. 

Gab.        Qu'  estàs  soleta? 
Crist.  Soleta. 

Y  qu'  estaba  mes  inquieta... 
Gab.        Y  per  qué,  cara  de  cel? 

Vinch  per  darte  una  sorpresa. 

Crist. 
Gab. 

Crist. 
Gab. 

Crist. 
Gab. 


Crist. 

Gab. 

Crist. 


Gab. 
Crist. 

GrtB. 

Crist. 

Gab. 

Crist. 

Gab. 

Crist. 

Gab. 

Crist. 

Gab. 


Crist. 
Gab. 


Crist. 
Gab. 

Crist. 
Gab. 


Crist. 


Sorpresa,  dius!  Qué  serà? 

Y  que  molt  t'  agradarà. 
Qu'  avuy  seràs  ma  promesa. 
De  debò,  noy? 

Com  ho  sents. 
Sí,  ratolinet  de  plata!      (Fentli  una  carícia.) 
Ay,  noy,  qu'  estàs  per  sargata! 
No  vull  esperar  mes  temps. 
"M  cansa  'i  nà  d'  amagat 
y  que  no  ho  veji  ton  pare; 
avuy  faig  venir  la  mare 
y  ho  deixem  tot  arreglat. 
M'  estimas  titella?  Si?  (Molt  jugat.) 

Veyas,  fesme  una  postura. 
Un  bobó  à  la  criatura!  ,  (Ab  burla.) 

Bobons?  Jo  te  'n  porto  aquí. 
Confitura  de  ponsém, 

(Mirant  lo  de  dins  el  mocador.) 
pastas,  grabolets  de  crema... 

Y  això? 

D'  això  'n  diuhen  yema. 
Tasta  u. 

Si  per  cas  tastem. 
Mossega.  {Donanili  mi  dulce.) 

Nò,  tú  primer. 
No  ho  vull. 

Vaya  paparera!  iMolt  jugat.) 

Tú,  primer. 

Qué  'ts  Gansonera! 
Mossega,  ara  jo.  (Ho  fa  Gabriel.) 

Qué  be! 
Ay,  que  's  bò! 

Donchs  qué  't  pensabas? 
Ab  tot  lo  meu  hi  tinch  gust. 
Per  xò  't  vull  à  tú. 

Sí,  just! 

Y  qué  't  semblo  anant  ab  trabas? 
Faig  goig  ab  aquest  barret? 
Botinas  de  xarol  novas, 

corbata  y  jech  nou,  qué  hi  trobas? 
Que  semblas  un  senyoret. 
M'  has  vist  aquest  dematí 
à  caball  del  «Príncep?» 

Prou. 
Quin  brassejar!  Crich,  croch,  crou! 

(Acompanyant  /'  acció.) 

Y  quin  plomero! 

Molt  fi! 


Gab. 


Crist. 

Gab. 

Crist. 

Gab. 
Crist. 

Gab. 

Crist. 

Gab. 

Crist. 

Gab. 

Crist. 


Gab. 

Crist. 
Gab. 


Crist. 
Gab. 

Crist. 
Gab. 

Y  las  borlas  de  la  sella? 

Y  la  qúa  del  caball? 

— Ah!  tú,  be  viiuiíàs  al  ball?    {Abproníitut.) 
El  pare  no  ho  vol. 

Trapella! 
Ell  tot  ho  vol  à  r  antigua. 
Convidar  à  quatre  vehins... 

Y  qué  voleu  fé  aquí  dins? 
Vol  fer  ball  à  la  botiga. 
Vindràs,  eh? 

Si  vens  al  meu. 
No  mano. 

No  vull  disculpa. 
Ay,  ay!  Qué  'n  tinch  jo  la  culpa? 
Si  no  vens,  no  vinch  y  adéu. 
Demànali,  ves  que  't  costa? 
Tan  de  bó  qu'  ell  ho  volgués, 
no  voldria  jo  res  més. 
Ja  't  faria  jo  una  posta 
que  li  dich  y  'm  diu  que  sí. 
Donchs  próvau! 

Com  lluhiriam! 
Com  las  hi  cargolariam! 
Quin  valsinyo!  Tí,  tí,  tí!  (Ca7ita7it.) 

Tú  ab  las  faldillas,  riu,  rau! 
y  ab  aquell  saltiró  doble... 
— Tenim  'n  Jurch,  tú,  de  copia. 
Probemho? 

Nó,  nó! 

Au,  au!      {AgajanÜa  per 
Dónam  '1  bras...  ballar.) 

Nó! 

Dos  vols. 
{Gabriel  se  puseja  de  brasset  ab  CristÍ7ia  can- 
tant iin  vals,  y  d  poch  diu  lo  vers  següent 
posantse  d  ballar.) 
Salero,  la  part  de  tres! 
Ay,  noya,  qu'  anem  lleugés! 


ESCENA  VI 

DITS   Y   SALDONI 


Sal.  Apa  noys,  quins  giravols!    {Desde  la  porta.) 

Crist.  'N  Saldoni!  {Parant.) 

Gab.  Vatúa  nada! 

Sal.  Ah  salau,  quina  brometa! 

Gab.        Té  y  muxoni.  {Li  dona  ima  peseta.) 

Sal.  (Una  peseta!) 

{Se  la  fica  d  la  butxaca.) 
Vols  ballà  ab  mi? 
Crist.  Estich  cansada. 

Y  el  pare  hont  és? 
Sal.  Al  cafè. 

Tres  copas,  y  sobrehexian.  {A  Gabriel.) 

Gab.        Ab  pochs  com  tú  s'  enriquian. 
Sal.         Y  per  xó  Ja  ho  veus,  seré. 

Y  trempat  per  la  palestra. 
Gab.        Y  gandul. 

Sal.  Ah,  be,  això  sempre! 

De  tú  crech  qu'  he  pres  l'exemple 

ja  fa  prou  qui  sembla  al  mestre. 
Gab.        Sinó,  pe  '1  sinó...  (E?ijadat.) 

Crist.  Qué  feu?         (Calmantlos.) 

Sal.         Noy,  tens  molt  poca  corretja. 
Gab.        No  tothom  té  '1  mateix  fetje. 
Sal.         Ja  ho  sé,  cada  hú  té  '1  seu. 
Crist,     Ja,  ja,  ja! 

Gab.  Ni  ha  un  vagó!  (Rient.) 

Sal.  Fins  un  tren  de  mercancías. 
Gab.  Per  rey  dels  ganduls  serias... 
Sal.         Ja  ho  sé,  ja,  la  nata  y  fló. 

Ojo!  que  1'  amo  ve  luego. 

Me  'ns  vaig  à  dar  palla  al  «rey». 
Gab.        Ja  't  faria  jo  la  lley. 
Sal.         Oh',  be...  sí...  tú...  olto  y  fuego. 


ESCENA    Vil 
CRISTINA  y  GABRIEL 

Gab.        Mira,  jo  m'  arribo  à  casa 

per  veurer  si  hi  ha  algun  camí. 

La  mare  vindrà,  sents? 
Crist.  Bueno. 

Gab.        Y  nada,  avuy  ho  enllestim. 
Crist.     T'  espero  al  sarau  de  casa. 

Vindràs,  oy? 
Gab.  Sí,  dona,  sí, 

Crist.     'T  tornaré  la  revenja 

dels  duices. 
Gab.  Prou  be  qu'  ho  tinch. 

Adéu! 
Crist.  Adéu! 


Gab.  Si  gosaba...     {Acostanshi  y  ab  sa- 

Crist.     Qué  íarias?  lamería.) 

Gab.  Qué?  Qué,  dius?        {Exaltantse.) 

Ab  such,  que  no  m'  embolico.    {Contenintse 
Crist.     T"  espero.  y  anantsen.) 

Gab.  T'  he  dit  que  sí. 


ESCENA   VIII 
CRISTINA,  luego  SALDONI 

Cbist.     Déixam  raconar  la  taula. 

Qué  pesa!  Saldoni,  vina!  (Probantho.) 

Sal.         {Entra.)  Ja  tinch  lo  «rey»  empallat. 
Crist.     Ajudam. 
Sal.  Jo!... 

Crist.  Jarondinas? 

Sal.         No  veus  que  vaig  de  las  festas? 
Crist.     Ajudam,  y  desseguida. 
Sal.         Y  per  xó  vols  que  t' ajudi? 

Si  no  pesa  gens  ni  mica. 

Ho  veus?  Sou  mesdelicadas!  {Arraconant  la 

Las  pacas  de  cotó  y  pipas,    taula  ab  un  bras.) 

allò  sí..; 
Crist.  Y  ho  fas  fé  als  altres. 

Sal.         Ja  fa  prou  '1  que  s'  ho  mira. 
Crist.     Arriba  al  forn  de  sant  Jaume... 
Sal.         Ah,  sí!  A  la  Llibretería. 
Crist.     Just,  que  't  donguin  un  lortell 

que  fan  per  casa. 
Sal.  Sí?  Ay,  filla!    {Fent  un  salt.) 

Quartos.  {Parant  la  ma.) 

Crist.  Si  ja  's  pagat. 

Sal.  Bueno. 

Crist.     Van  quedar  que '1  portarian, 

qaasi  ja  's  fosch  y...  [Apa,  cuyta! 
Sal.         Be  me  'n  daràs  una  mica? 

Jo  ab  quatre  talls  m'  acontento. 
Crist.     Sí,  home,  ves. 
Sal  Desseguida. 

(Quina  vida  si  duraba! 

Fumet,  com  m'  engrexaria!) 

ESCENA    IX 
CRISTINA 

Tot  avuy  sento  una  cosa... 

Tinch  al  cor  una  alegria! 

Ni  sé  '1  que  'm  faig,  ni  '1  que  'm  dich. 

Si  'n  Gabriel... 


ESCENA   X 

CRISTINA  y  SR.  JOSEPH 

JosEPH  Ave  Maria! 

Crist.     Senyor  Joseph,  entri,  entri!... 

JosEPH    Vosté.^... 

Crist.  Be. 

Joseph  Sempre  aixerida. 

Crist.     Gracias.  Segui. 

Joseph  Donchs,  seyém. 

Ay,  ay!  (Peganíse  un  cop  al  front.) 

Crist.  Qué  té? 

Joseph  Qu'  es  desdicha! 

Tinch  la  memòria  tan  flaca... 

Mireu  qu'  això  desatina! 
Crist.     Qué  's? 
Joseph  Escolti,  veyam,  diguim. 

Per  qué  he  vingut...  que  volia? 
Crist.     Qué  se  jo?  Vostè  dirà. 
Joseph     Es  vritat...  res...  un  s'  olvida... 
Crist.     Ja  's  prou  pena. 
Joseph  Si  ho  es  noya! 

No  sab  lo  que  'm  mortifica 

lo  tení  un  cap  tan  distret, 

(5'  enfosqueix  per  graus.) 

al  moment  tot  se  m'  olvida, 

y  francament,  si  això  dura, 

si  duraba...  ay  bona  nina! 
Crist.     Qué  té? 

Joseph  Qué?  Mireus  que's  molt! 

Crist.     Qué  li  passa? 
Joseph  Veyam,  diga... 

De  qué  li  parlaba  jo  ara? 
Crist.     Deya  que  tot  ho  capgira 

y  que  's  distreu... 
Joseph  Just!...  Si...  vamos. 

No  ho  veu?  no  ho  veu?  Ai.xó  irrita! 

Tinch  bonàs  mans.  tinch  bons  peus, 

bon  nas,  aurelhis  molt  finas, 

tol  lo  meu  es  de  primera 

menos  la  closca  malehida.  {Tocanise'l cap.) 

Una  construcció  robusta, 

no  tinch  may  cap  malaltia. 

Sols  lo  quint  pis,  lo  tupí, 

'm  fa  veurer  la  padrina. 

Si  això  no  's  cap,  impossible 

y  si  no  es  per  ma  desditxa 

es  de  carbassa  ó  meló 

ó  de  rabaquet  ó  síndria, 

y  estich  tan  plé  y  aburrit 

que  demà  ó  qualsevol  dia 

'm  poso  un  lletreroal  front 

que  ab  lletras  ben  grossas  diga: 

«Habitación  ventilada.» 

«Módico  precio.  Se  alquila.» 
Crist.     No  s'  hi  enfondi. 
JosEPH  Oh,  no  s'  hi  enfondi! 

Ay,  filla!  Vostè  'm  fa  riurer! 

He  menjat  cuas  de  pansa. 

Nus  al  mocador!  Potdicas! 

Quan  vivia  la  Manela, 

la  dona,  era  una  delicia, 

perqu'  era  forta  de  comptes 

y  'm  sabia  portà  'Is  llibres.  . 

Si  no  'm  caso  estich  perdut, 

que  tinch  mala  malaltia. 

ESCENA    XI 

Dits,  ANTON 

Anton     Qué  miro!  Senyor  Joseph! 
JósEPH    Qué  tal?  Qué  tal,  senyor  Anton? 
Anton     Bé  per  ara.  Segui...  segui... 

Noya,  porta  llum  que  's  fosch. 

{Cristina  se  'n  va,  siirtint  d  poch  ab  un  llum 

de  bombeta.) 
Crist.  Desseguida. 
JosEPH  Qu'  anem  macos! 

Anton    Es  lo  meu  sant. 
JosEPH  Qué  diu!  Bó, 

te  rahó  que  's  Sant  Antoni. 

Tinch  un  cap...  Es  fastigós! 

No  penso...  Que  las  disfruti 

en  companyia  de  tots... 
Anton    Gracias,  home,  'n  vida  seva. 
JosEPH     Quina  capella!  Y  això? 
Anton    Cad'  any  ho  faig... 


(A  ixe- 
cantse.) 


{Se  'n  va.) 


JOSEPH 

Anton 

JoSEPH 

Crist. 

JoSEPH 

Anton 
Crist. 
Anton 
Crist. 

JoSEPH 


Anton 

JoSEPH 


Anton 

JoSEPH 

Anton 


JoSEPH 

Anton 

Ja  'm  recorda. 
Y  avuy  qu'  han  fet  los  tres  toms? 
Qué  no  'Is  ha  vist?  Qué  diu  home!     (Senyal 
No  'Is  ha  vist,  diu?  negativa  de  Joseph.) 

No  senyor. 
{Entra  7  llum.)     Bona  nit. 

Bona  nit,  noya. 
{Ho  fd.) 


{Se  'n  va.) 


{Rient,} 


NOY 

Anton 


Joseph 
Anton 

Sal. 


Déixal  per  qui  sobre.  Bó! 
Vaig  à  dalt,  si  algú  demana... 
Ves. 

Passiobé. 

Adiós. 

ESCENA   XII 
ANTON  y  JOSEPH 
Y  vostè  no  ha  vist  la  festa? 
He  hagut  de  marxà  al  Masnou 
per  un  assumpto  que  urgia... 
res...  per  fé  una  citació, 
y  quan  he  estat  à  cal  jutge 
no  m'  ha  recordat  lo  nom 
del  deutor  ni  quant  debia. 
Mireus  que  també  's  graciós! 
M'  he  descuydat  la  cartera. 
Demà  hi  tornaré  altre  cop. 
Donchs  no  pot  afigurarse 
quin  cop  han  fet  los  tres  toms. 
Parlo  de  la  meva  colla, 
dels  carreters  de  mar  sols, 
perquè  segons  m'  han  dit,  1'  altre 
feya  fàstich  à  tothom. 
E'ram  cincuanta  sis  bestias 
sense  contarhi  cap  noy. 
Si  que  debia  ser  cosa... 
Qu'  Espanya  'n  tindrà  recort. 

ESCENA  XIII 

Dits,  UN  NOYET,  luego  CRISTINA 
y  després  SAL  DO  NI 
{Entra  un  noyet  portant  un   tortell  gros,  so- 
ire  un  cartró  y  tapat  ab  paper  blanc h.) 
Bona  nit.  El  tortell. 

Guapo! 
Si  't  descuydas  fas  tart,  noy. 
Noya,  baixa  desseguida!  {Cridantla.) 

Es  pessa,  oy?  (Ensetiyantlo  d  Joseph.) 

Sí  qu'  es  gros.  {Surt  Cristina  y  pren  lo 

Mira,  désal  allà  dintre  tortell  al  noyet.) 

y  dona  un  ralet  al  noy. 
No  'm  volen  donà  el  tortell  {Entra  co- 

sense  quartos.  rrents.) 

Anton  Qué  dius,  boig? 

Sal.         He  anal  al  forn  de  Sant  Jaume. 

«Doneume  aquell  tortell  gros 

que  's  pe  '1  amo.» — Sí,  naranjas, 

ni  m'  han  escoltat  tampoch. 

Jo  que  m'  assento  y  m'  espero 

y  al  cap  de  un  quart: — Noy,  qué  vols? 

— Aquell  tortell  que  's  de  V  amo. 

— Y  qui  es  ton  amo?^L'  Anton. 

— Quin  Anton  es? — Quin?  Búsqueho! 

Me  '1  voleu  donar,  sí  ó  nó? 

— Aneu  ximple! — A  mi  'm  diu  ximple? 

Donchs  vaig  à  buscar  1'  Anton 

y  no  mes  per  la  manera 

os  farem  saber  qui  som. 

He  parlat  bé,  no  es  aixis? 
Anton     Sí,  home,  millor  qu'  un  mort. 
Sal.         Ab  rahó,  macaso  ab  ronda, 

no  callo  may! 
Anton  Ja  'ts  ben  tou! 

Crist.     Si  ja  es  aquí  '1  tortell,  mira! 
Sal.         Y  perquè  m'hi  envias,  donchs?  {A  Cristina) 

(Guàrdamen.)  Me'n  vaig  perpuros.  (Se'nvd) 
Crist.     Té,  noy!  {Li  dojia  un  ral.) 

Noy  Bona  nit.  {Se  'n  va.) 

Anton  Adiós. 

{Cristina  entra  d  dins  ab  lo  tortell.) 

ESCENA   XIV 

ANTON  r  JOSEPH 

JosEPH     Estem  ben  sols? 

Anton  Ni  una  mosca. 

JosEPH     Vull  parlarli. 

Anton  Sí  senyor. 

JosEPH     Un  favor  vull  demanarli... 

Ara  no  'm  recorda! 
Anton  Cóni! 

JosEPH     Per  qué  he  vingut?  Vatúa  listo! 
Anton     Qué  no  ho  sab.^ 
JoSEPH  Nó. 

•Anton  Jo  tampoch. 

JosEPH     Estich  tan  flach  de  memòria, 

penso  una  cosa...  y  adiós! 

al  cap  de  cinch  minuts,  fora. 
Anton     Ja  es  desgracia  també  això. 
JosEPH     Calli,  potsé  à  la  cartera... 

Vejam...  «Una  armilla  ab  coll.» 

{Treu  una  cartera  y  llegeix.) 

«Comprar  una  mitja  cana...» 

«Tinch  d'  afeitarme  dijous...» 


Anton     Hasta  "1  dia  que  s'  afaita? 
JosEPH     Vaya!  Ho  tinch  d'  apuntar  tot. 

«Dilluns  dar  la  roba  bruta...» 

«Casarme  aviat...»  Això! 
Anton     Ja  ho  ha  trobat? 
JosEPH  Are  ho  trobo. 

Anton     Endevant,  acabem  donchs. 
JosEPH     Jo  soch  viudo  de  la  dona... 
Anton     Jo  del  home. 
JosEPH  Bé;  som  dos. 

Y  una  casa  acreditada 

com  la  meva  de  tan  nom, 

hi  fa  falta  una  mestressa 

que  vigili  sempre,  Anton. 
Anton     M'  hi  com/ronto. 
JosEPH  Are  bueno, 

vaig  à  enterarlo  de  tot. 

Vostè  té  una  coneguda 

que  's  viuda  y  m'  agrada  molt. 
Anton     Y  cóm  se  diu? 
JosEPH  Cóm?  No  atino... 

Veyam...  {Se  treu  la  cartera.) 

Anton  (No  li  sab  lo  noml) 

JosEPH     Ja  la  tinch. 
Anton  Sí?  no  la  deixi. 

JosEPH     'S  diu  Margarida  Cots. 
Anton     Qué  's  la  que  s'  està  à  dos  portas? 

Qué  té  un  fill  cotxero?...  Prou.     {Senyal afir- 

Sí  senyor,  no  'n  conech  d'  altre.        mativa.) 
JosEPH     Y  es  bona  senyora? 
Anton  Molt. 

Quan  vivia  '1  seu  Baldi ri 

s'  estaban  aquí  al  cantó. 
JosEPH     Donchs  bueno,  jo  vull  casarmhi. 

pàrlili  y  si  ella  'm  vol... 

— Té  quartos? 
Anton  Bé...  quartos...  quartos... 

Ells  ja  estan  arregladots... 
JosEPH     Vol  dir?... 
Anton  Sí,  té  alguna  cosa. 

JosEPH     Me  la  vol  demanar? 
Anton  Cóm! 

JosEPH     Jo  soch  tan  desmemoriat... 

no  'n  faria  res  de  bó. 

Vostè  'm  coneix...  home,  fàssiu! 

vostè  diu,  ella  respon, 

y  jo  torno  d'  aquí  un  rato 

y  ho  deixem  arreglat  tot. 

Li  regalaré  una  capa 

si  m'  hi  caso. 
Anton  No  senyor, 

gracias,  no  la  necessito. 
Quatre  paraulas  y  prou. 
A  casa  no  hi  ha  criaturas, 
ni  germanas...  soch  tot  sol, 
'm  guanyo  bé  la  videta... 
Ho  farà,  eh? 

Sí,  senyor. 
Si  tan  si  em  penya...  corriente. 
Si,  sí,  gracias  senyor  Anton. 
Sab  que  pot  fer? 

Digui,  digui. 
Vingui  d'  aquí  un  ratet. 

Prou. 
'S  ballarà  una  estoneta, 
quatre  vehins,  gent  com  jo. 
Ella  hi  vindrà,  li  presento, 
vostè  hi  balla  uns  rigodons, 
s'  enrahonan  be  las  cosas 
devegadas... 

Té  rahó! 
Ho  apunto,  que  no  s'  olvidi. 
«Margarida...  rigodons...» 
«s'  enrahonan  be  las  cosas...» 
«dins  poch  rato  à  cal  Anton...» 
Ah,  ja,  jà!  {Desant  la  cartera.) 

(Ja  té  prou  càstich.) 
Mil  gracias,  donchs,  pe  '1  favor. 
Tornaré  d'  aquí  una  estona. 
Consérvinse. 


(Apunta  en  la 
cartera.) 


Estiga  bó. 


{Ana?itsen.) 


(Pobre  home!) 

Ay,  ay!  No  '1  trobo. 

(Retrocedint.) 
Jo  crech  que  no  s'  haurà  fos.  {Buscant  per 
Qué  busca  are?  las  cadiras.) 

'L  meu  sombrero. 
Si  '1  porta  '1  cao. 

Ay!  té  rahó!      {Tocantsel.) 
Res...  dispensi...  {Se  'n  va.) 

Algun  dia 
jo  crech  que  's  buscarà  '1  coll. 

ESCENA  XV 

ANTON 

Vaya  un  encàrrech  de  ferme! 
Ves,  demaneuli  la  dona! 
— No  escapsa  gens  malament, 
està  molt  fresca  y  molt  roja... 
y  à  mes  que  la  Margarida 
'1  que  sobra  tindrà  grogas. 


ESCENA   XVI 

ANTON  y  SALDONI 

Sal.         La,  la,  rà-là.  (Entra  cantant  y  corrents.) 

Anton  Per  qué  cantas? 

Sal.         Avuy  ray  tot  se  comporta. 

Anton     Arri!  Dona  pínsu  al  «Rey». 

Sal.         Y  si  '1  té  ja  fa  mitja  hora! 

Anton     Avéural. 

Sal.  Ja  's  aveurat. 

Anton     Estrijólal,  poca  solta. 

Sal.         Ja  ho  està. 

Anton  Qué  ho  ets  de  dropo! 

Sal.         Es  que  també  es  forta  cosa... 

Sempre  'm  renyeu. 
Anton  Si  ho  mereixes. 

Sal.         Es  que... 

Anton  Fessis  lo  que  't  toca. 

Sal.         Ay  vatúa  '1  ret  deJudas! 
Anton     No  'n  duya. 
Sal.  Donchs  de  la  dona. 

Si  ara  fos  à  fé,  os  ho  juro 

feya  com  el  Pep  de  'n  Coca. 

M'  embarcaba  dintre  un  barco 

qu'  es  digués,  Elvira  ó  Flora, 

y  à  la  Habana  falta  gent 

que  's  fan  richs  ab  poca  estona. 

Desembarco,  busco  casa, 

Jipipaca  per  tot  hora 

mossego  be  '1  castellà 

per  semblals  una  persona. 

Entro  à  casa  d'  una  viuda 

que  's  molt  rica  y  es  diu  Lola, 

jo  li  d  i  eh  quatre  floreyos, 

la  conquisto  y  s'  enamora. 

"M  demana,  jo  m'  hi  caso 

y  com  que  soch  rich  de  sobras, 

ab  la  volanta,  als  ingenios 

com  aquell  quevà  à  la  torre. 

Menjo  pinyas,  confituras,        {Acompaíiya?ii 

coco  y  jnajnaca  à  tot  hora,  /'  acció.) 

y  per  compte  de  Saldoni 

"m  faig  dir  Saldonio  Roca. 

Vingan  teatros  y  saraus, 

cau  ella  ballant  la  polka, 

malaltia,  y  als  dos  mesos 

'n  Saldoni  no  té  Lola. 

Vench  las  casas  y  els  ingenios, 

els  negrots  y  las  negrotas, 

y  'm  quedo  ab  una  chinita, 

dos  lloros  y  una  cotorra. 

Compro  un  altre  piqiiipaca, 

y  ab  lo  bot  à  Barcelona. 

L'  americà  ja  's  aqui, 

vinga  gasià  à  troche  y  moche, 

tots:  Saldonio,  Saldonito!... 

y  vestit  blanch  per  tota  hora, 

y  Liceyii  cada  dia 

y  puros  aixi!  à  la  boca,  (Grossos.) 

y  tindré  sols  dos  negritas 

per  ferme  ventà  las  moscas, 

y  quan  vingueu  de  visita 

tots  els  qu'  are  'm  diheu  tanoca, 

os  diré  tot  despreciantvos 

com  à  gent  de  baja  estofa: 

«'N  casa  no  hi  vingueis  mas 

que  si  tinch  pesos  de  sobras 

quien  quiera  napos  que  'Is  busqui 

que  allà  encara  quedan  Lolas». 
Anton     Just,  arribas  y  amanits... 
Sal.         Oh,  es  que  's  aixís!... 
Anton  Y  que  'ts  llonsa! 

Sal.         Sí,  llonsa!  Qué  m'  espliqueu! 

Pregunteuho  al  Pep  de  'n  Coca 

que  ab  dos  anys  que  's  à  la  Habana 

ja  's  viudo  de  "dugas  Lolas 

y  no  més  li  faltan  quartos 

per  tornarsen  rich  de  sobras. 

Jo  hi  faria  una  fortuna! 
Anton     No  deus  fe  '1  pes  tu?  (Miranisei.) 

Sal.  Set  robas, 

dugas  lliuras  v  tres  unsas, 

pesat  à  ca  la  óranota. 
Anton     Ves  ajudà  à  la  Cristina 

qu'  à  dins  hi  ha  feyna  de  sobras. 
Sal.         ('M  faré  un  tip  de  tortell! 

Quina  panxa  tinch  mes  grossa!) 

ESCENA  XVII 

ANTON  }-  MARGARIDA 

Marg.     Bona  nit.  Gracias  à  Deu 

qu'  os  veig! 
Anton  Ola,  Margarida! 

Marg.     Això  ja  passa  de  mida, 

tot  avuy  que  no  s'  os  veu! 
Anton     Qué  no  se  'm  veu  y  à  caball 

he  rodat  tot  Barcelona? 
Marg.     Vinch  per  cumplir  com  persona... 

Sí,  cucut!... 
Anton  Veniu  al  ball. 

Marg.     Y  es  clar;  no  faltaba  mes 

ab  tans  anys  de  coneixensa. 

Que  las  logreu... 
Anton  (Ab  tot  pensa!) 

Gracias,  dona,  es  per  demés. 
Marg.     Qué  bé  està  la  capelleta! 

Quinas  flors!  Quins  candeleros! 
Anton     Y  aquell  parell  de  floreros? 
Marg.     Ja  ho  ha  íét  la  Cristineta? 
Anton     Ella  sola  s'  ha  arreglat. 
Marg.     Vamos,  sí,  té  molta  trassa. 
Anton     Ah,  bé  això  sí,  'n  vé  de  rassa, 

es  com  son  pare. 
Marg.  Es  vritat. 

Anton     Seyeu,  no  feu  cumpliments 

som  ó  no  som,  Margarida?        (5'  assentmi.) 

Qué  fresqueta  y  aixerida! 
Marg.     Vaya,  poch  enteniment!         {Ab  ^alame?ia.) 

Vinch  per  parlarvos. 
Anton  Digueu. 

Marg.     No  sé  si  haureu  observat 

que  '1  noy  està  enamorat. 
Anton     'N  Gabriel? 
Marg.  Sí,  '1  meu  hereu, 

y  ho  està  de  la  vostre  noya. 
Anton     De  la  Cristina,  ma  filla? 
Marg.     Li  agrada  perquè  's  senzilla,. 

curioseta  y  bonicoya. 

Ella  à  mi  no  "m  desagrada 

perquè  's  neta... 
Anton  Sobre  tot. 

Marg.     Y  la  que  's  casi  '1  xicot 

té  de  fer  olor  de  bogada. 
Anton     (Que  's  fiqui  primé  al  cubell.) 
Marg.     Per  lo  tant  jo  com  à  mare 

la  demano  ara  à  son  pare 

per  acabà  aquest  tropell. 

Contesteume  clar,  si  ó  nó. 

Si  os  convé,  endevant  la  cosa, 

si  no,  que  no  os  fasi  nosa. 

No  renyirem  per  això. 
Anton     Margarida,  jo  soch  clar. 

Alguna  cosa  'n  sabia, 

y  quan  això  consentia 

y  no  ho  tiraba  à  rodar, 

es  proba  ben  manifesta 

de  que  no  hi  tinch  res  que  dir. 

La  noya  ho  vol,  y  el  meu  sí 

ja  '1  teniu  de  1'  hora  aquesta. 
Marg.     En  quant  à  lo  d' interessos 

ja  'n  parlarem  una  altra  hora. 

Gab. 
Crist. 
Marg. 
Gab. 

Mabg. 
Crist. 

Anton 


Marg. 
Anton 

Gab. 

Anton 
Gab. 

Anton 


Marg. 
Anton 


Gab. 

Anton 

Gab. 
Anton 

Gab. 

Crist. 

Anton 


ESCENA   XVIll 

Dits,  GABRIEL  y  CRISTINA 

Molt  bona  nit.  (Pe  IJondo.) 

Y   bon   hora.       (Surt  de   la 

Vam  os  noys,  ja  sou  promesos.  cuyna.) 

iGracias,  Anton!  {Encaixant.) 

Y  tú,  noya? 
No  sé  'I  que  m'  està  passant. 
Desd'  ara  noy,  sens  reparo 
ja  pots  surtir,  y  pots  entrar... 
't  conto  com  de  família. 

Y  tii  Cristina,  ja  ho  sabs. 
Si  teniu  feyna  atrassada 
ja  la  podeu  fer. 

Avans 
vull  demanaus  una  cosa. 
Te  "n  daré  dugas  y  'n  paus. 
Que  vingueu  vos  y  la  filla 
aquesta  nit  al  meu  ball. 
Això  no  puch  concedirtho. 
Balleu  aquí,  tan  se  val! 
Vols  que  demà  per  la  platja 
quan  anés  à  carregar 
tots  los  altres  de  la  colla 
qu'  avuy  m'  han  obsequiat, 
'm  diguessen:  «criatura, 
y  cara  girat?»  Nó,  may. 
Demanam  tot  lo  que  vulguis 
que  jo  pugui  y  ja  veuràs... 
Qué  no  's  aixís  Margarida? 
Ben  mirat  no  parleu  mal. 

Y  qué  te  més?  Balla  à  casa.    • 
Si  la  gresca  que  's  farà 
aquí  dins  entre  nosaltres, 
valdrà  mes. 

Nada,  endevant. 
Si  no  os  ve  bé... 

'S  modern 
y  jo  ho  vull  tot  antich. 

Bah! 
Cristina  comensa  à  encendrer, 
mira  que  ja  's  va  fent  tart. 
Jo  t'  ajudaré... 

A  caurer? 
Ey!  cuydado  ab  lo  domàs. 
Hont  es  aquell?  qu'  os  ajudi. 
Saldoni,  vina!  (Cridantlo.) 

(De  dins.)     Ja  và. 

ESCENA    XIX 

Dits  y  SALDOm 

Anton     Ja  dormias?  {Surt  inenjant.) 

Sal.  Qui  dormia? 

Si  m'  estaba  à  dins  brenant. 
Anton     Jesús!  Y  encara  tens  gana? 
Sal.         Bé,  no...  menjant  m'  ha  passat. 
Anton     Ajúdals. 
Crist.  Porta  cadiras. 

Anton     Cuyta! 
Sal.  No  estaré  may  gras.      {Entra  d  dins.) 

{Durant  aquesta  escena  se  forman  dos  grupos, 

Anton  y  Margarida  d  la  dreta  y  Cristina  y 

Gabriel  d  V  altre  costat  encenen  los  ciris  de 

la  capella,  y  col•locant  las  cadiras  que  Saldo- 

ni  va  portant  de  di7ís.) 
Marg.     Anton  quedem  donclis  entesos, 

ja  tornaré  luego. 
Anton  Avans 

vull  fervos  una  pregunta. 
Marg.     Digueu. 
Anton  Quan  siguin  casats 

ab  qui  viuran  los  dos  joves? 
Marg.     Home  jo  crech  natural 

que  sent  mon  fill  el  que  's  casa 

viscan  ab  mi. 
Anton  Ah,  no,  may! 

Jo  soch  viudo...  sens  família... 

y  ella  à  mi  no  'm  deixarà. 
Marg.     Jo  soch  viuda,  quedo  sola, 

no  tinch  pares  ni  germans 

y  r  únich  fill  que  conservo 

viurà  sempre  al  meu  costat. 
Gab.        Retira  més  aquest  ciri 
Crist.     Té. 
Gab.  Ay,  rateta! 

Sal.         {Gran  rialla.)     Ja,  jà! 
Crist.     Qué  vol  aquest.^ 
Gab.  Fuig,  bagarro! 

Sal.         {Anantsen  cantant.)     La,  rà,  la! 
Anton  No  callaràs? 

Sal.         Y  si  'm  diuhen... 
Anton  Res,  que  callis. 

Sal.         Tot  ho  pago  jo,  endevant. 

{Entra  d  dins  surtiní  luego  ab  cadiras.) 
Marg.     O  à  casa  ab  mi,  ó  no  ho  consento. 
Anton     O  ab  mi  viuhen  ó  acabat. 
Marg.     Donchs  fora! 
Anton  Fora! 

Gab.        (A  Cristina.)     Qué  diuhen! 


(Fentho.) 
{Que  7s  obsei'vaba .) 


—    27    — 


Marg. 

Anton 

Gab. 

Crist. 

Marg. 

Gab. 

Crist. 

Anton 

Crist. 

Marg. 

Anton 

Crist. 

Gab. 

Crist. 

Marg. 

Anton 

Gab. 

Marg. 

Gab. 

Anton. 

Crist. 

Sal. 

Anton 

Gab. 

Sal. 

Anton 

Marg. 

Sal. 

Gab. 

Crist.- 

Gab. 

Anton 

Crist. 

Marg. 

Anton 

Sal. 


Gab. 

Crist. 

Sal. 


Gab. 

Crist. 

Sal. 

Marg. 

Anton 

Gab. 

Crist. 


Noy 


Noya! 


Tot  desfet. 


Quévol?  (Acostantshi.) 

Qué  hi  ha? 


Qué  diu? 


{Si(7'l  Sa  Idoni  y 
escolta.) 


Yara? 
Treutho  del  cap,  tan  se  val. 

Y  per  qué? 

Perquè  "s  un  raro. 
Vos  sou  tossuda! 

Ay,  ay! 
Espliqueus. 

Digui,  qué  passa? 
Qu'ell... 

Qu'ella... 

Calleu,  si  us  plau! 
Ell  vol  que  casat  'm  deixis. 
No  mare,  això  no  serà. 

Y  ella  vol  que  tu  à  mi  "m  plantis. 
Jo  al  pare  no  deixo  may. 

Y  si  tot  pot  arreglarse. 
Calla! 

Ximple! 

Home  y  es  clar. 
Jo  no  hi  veig  cap  compostura. 
Jo  no  hi  veig  remey  al  mal. 
Jo  sí  que  n'  hi  veig. 

Sí? 

Digas. 
Dirà  una  bestialitat. 
A  voltas  els  boigs  fan  bitllas. 
Deixeulo  dir. 

Bé! 

Vejam. 
Per  casarte  ab  la  Cristina  (A  Gabriel.) 

ó  ella  ó  tu  heu  de  deixar 
descontents  als  vostres  pares... 
Es  vritat. 

Veste  esplicant. 
Caseus  vos  ab  la  senyora  (A  Anton.) 

que  tots  dos  sou  d'  una  edat, 
feu  tots  junts  una  família 
y  acabeu  los  mals  de  caps. 
Es  vritat! 

Vaya,  sí,  pare! 
Tinch  un  cap  mes  enllustrat! 
(Ben  pejisat...) 

(No  està  malota!)  (Mirdntsela) 
Sí! 


Sí! 


^^  "ÍT^i'I^-',  [  (Instantlos.) 


{A  Ajíton.) 

Marg. 

(No  sé...) 

Anton 

(Jo,  qué  faig?) 

Gab. 

Dónguins  la  ditxa... 

Crist. 

La  vida!... 

Gab. 

La  ventura... 

Crist. 

Sí,  y  la  pau. 

Marg. 

Pe  '1  meu  fill... 

(Cedint.) 

Anton 

Jo  per  ma  filla.. 

.       (ídem.) 

Crist. 

Pare! 

Gab. 

Mare! 

Anton 

Y  endevant! 
Ja  està  dit,  fora  romansos, 
'm  voleu  ó  nó?  Ben  clar. 

(Resolui.) 

Marg. 

Ay! 

Anton 

Be,  no  jemegueu 

que  se  m'  encendrant  las  sangs. 

Soch  una  ganga,  sens  dubte, 

un  Anton  com  jo  es  escàs. 
Marg,     Pobre  de  mi! 
Anton  Ànsia,  rossa! 

Marg.     Ay!...  Consento!  {Després  de  vacilar  un 

Anton  Bien!  Ja  esta.  moment.) 

Marg.     Ja  que  s'  arreglan  dos  bodas, 

tenim  que  anà  à  Montserrat. 
Sal.         Y  jo? 
Anton  També. 

Sal.  Viva  1'  avi! 

Gab.        Y  tots  montats  à  caball... 
Anton     D'  un  burro. 
Sal.  Ja,  jà!  d'  un  burro. 

Gab.        D'  un  bon  potro. 
Anton  Cà,  noy,  cà! 

Encara  avuy  me  recordo 

de  quan  vaig  montà  '1  «Galan». 
Gab.        Y  avuy  molt  be  os  hi  aguantabau. 
Sal.         Si  quasi  hi  anaba  lligat. 
Marg.     Y  qué  os  va  passà?  Espliqueumho. 
Anton     Un  compromís  dels  mes  grans. 

Era  un  diumenge  à  la  tarde, 

ja  farà  de  això  uns  trenta  anys, 

y  per  fé  un  xich  lo  fatxenda 

ensello  y  munto  à  caball. 

Y,  trip,  trap,  trop!  fent  lo  curro 

à  la  rambla  vaig  fer  cap. 

Passa  un  batalló  de  tropa 

y  al  sentir  lo  retaplam! 

dels  tambors  v  las  cornetas 

el  caball  se  espantà  y  paf! 

pega  un  bot...  jo  quiet 'm  quedo, 

un  altre,  y  dos...  tant  se  val,       [Tot   ben 

jo  sempre  quiet,  pat!  un  altre  marcat.) 


GaB. 

Anton 
Gab. 

Anton 

Gab. 

Anton 

Tots 

Marg. 

Anton 

Gab. 

Anton 


Marg. 
Anton 
Gab. 
Anton 

Marg. 
Anton 


JOSEPH 

Anton 
Crist. 

JoSEPH 

Anton 


Marg. 

Gab. 

Crist. 

Sal. 


JoSEPH 

Anton 

JoSEPH 


y  tot  lo  bridó  trencat. 
Bots  y  mes  bots,  no  'm  movia,, 
tot  ple  de  gent  pe  'Is  voltants, 
quan  al'íer  1'  últim  li  salta 
la  sella  '1  menos  vint  pams. 

Y  vos  per  això... 

Jo  qpiet  sempre. 

Y  no  vau  caurer? 

Y  es  clar, 
al  primer  bot. 

Y  diheu  quiet? 
Sí,  quiet  à  terra  estirat. 
Ja,  ja,  ja!  (Rient.) 

Quina  surtida! 
Per  això  dich,  burro  ò  no  hi  vaig. 
Bé,  home  bé,  aneu  ab  burro. 

Y  vull  anarhi  lligat.  (Pegantse  iin  cop  al 
— Ara  hi  penso...  Vatua  listo!  front.) 
Y'l  senyor  Joseph!  Qué  faig? 

Qu'  os  passa? 

Deixemho  córrer. 

Y  ara? 

No  's  pot  tirà  avant. 

Y  ha  un  obstacle... 

Com  obstacle? 
No  pot  ser.  Vaya!  acabat. 

ESCENA    XX 

Z)2ísj  JOSEPH 

Molt  santa  nit. 

(Vàtua  r  home! 
Ja  's  aquí.) 

Passi  endevant. 
Gracias. 

Entreu' à  la  sala 
y  avants  de  passar  mitx  quart, 
segons  la  nostra  conversa, 
podrem  ò  no  tirà  avant. 
(Qué  deu  ser!)  {Entra  d  dintre.) 

(No  puch  entendrer...)  {Lo  tnateix) 
(Que  's  estrany!  Qué  passarà?)  {Lo  mateix.) 
(Jo  per  si  no  's  tà  la  íésta  {Lo  mateix.) 

m'  amagaré  quatre  talls.) 

ESCENA  XXI 
ANTON  r  JOSEPH 

Està  per  mi?  {Mirant  la  cartera.)  - 

Sí,  senyor. 
Allò  no  's  pot  realisar. 

JOSEPH 

Anton 

JOSÍCPH 


Anton 

JoSEPH 

Anton 

Gab. 

Anton 

JoSEPH 

Anton. 

Sal. 

Anton 

Sal. 

Gab. 

Anton 

JoSEPH 

-Marg. 

Marg. 

Qué  diu  home! 

Es  impossible. 
No  hi  dongui  voltas. 

Jo!  cap. 
Aixís  qu'  he  arribat  à  casa 
la  cartera  fullejant 
he  vist  qu'  antes  d'  ahí  al  vespre 
vaig  dar  paraula  formal 
à  donya  Mundà  Rodríguez, 
que  's  viuda  d'  un  militar 
qu'  està  retirat... 

No  ho  dupto. 
Si  's  mort  ja  's  ben  retirat. 
Jo  ho  sento,  mes  no  's  possible 
el  poderho  tirà  avant. 


iConieni.) 


Margarida,  noya! 


(Cridantla.) 


ESCENA    XXII 

MARGARIDA,   CRISTINA,    GABRIEL 
r  SALDONI 

Pare! 
Noya,  ja  'ns  podem  casar!     (A  Margarida.) 
Escoltabam  de  la  porta. 
Mireuvos  que  's  tot  un  cas!  (Rient.) 

(A  Joseph.)    M'  hi  caso  jo  ab  la  mestressa. 

{Fentli  una  caricia.) 
M'  en  alegro,  y  per  molts  anys. 
Ja  's  pot  dir  que  som  à  1'  olla. 
Crist.     Gracias! 

Ay  Antonet!  (Ab  salameria.) 
Ay,  {Id.) 

Mideta! 

Bien!  tot  s'  arregla! 
En  ficantmhi  jo,  ja  està. 
Ja  ho  he  dit  que  'Is  boigs  fan  bitllas 
devegadas. 

Donchs  errat. 
No  fan  bitllas,  casaments. 
Quina  ventura  mes  gran! 
'L-  convido  perquè  vingui. 
Sí,  ahont? 

A  Montserrat. 
Jo  vaig  ab  burro,  es  la  meva, 
no  vull  cap  altre  animal. 
Jo  també...  que  no  s'  olvidi...     {Treu  la  car- 
«Burro  com  1'  Anton».  tera  y  apunta) 

Y  es  clar. 
Entesos.  Tonet? 

Entesos. 
Y  digas,  m'  estimaràs? 


{Pren  la  mà  de 
Cristina.) 


—  S'- 
Anton    Jo!  Si  demà  quedo  viudo 

mestressa  de  tot  't  íaig. 
Marg.     Jo  també,  sí  quedo  viuda 

ets  hereu  universal. 

ESCENA  XXIII 


Dits,  vehins,  vehinas. 


Üna. 

Anton 

Crist, 

Anton 

Crist. 

JOSEPH 

Anton 

JoSEPH 

Anton 
Crist. 
Anton 


Anton 
Marg. 
Anton 


JoSEPH 

Veus 
Anton 

Veus 
Gab. 

Anton 


Tonet 
Anton 
Tots 
Anton 


noyets,  etc,  mudats. 

Bona  nit. 

01a,  Cuniila! 
Com  creixés!  {Fent  f estàs  d  un  Jioyet.) 

Vamos! 

Avant! 
Estiga  bó.  {Disposanise  d  suriir.) 

Home,  quedis, 
quedis  que  podrà  ballar. 
Vol  dir? 

Sí  home,  ab  franquesa. 
Seguin. 

Sense  ciijnplimant. 
{Los  vehins  s'  assenian.  Cristina  y  Saldoni 
enti'an  d  dintt'e.) 
Qué  'Is  faig  à  saber?...  (A  Margaj-ida.) 

No  encara. 
Muxoni  donchs.  Ah,  jà,  jà! 
{Surt  Cristina  ab  una  safata  gran  plena  de 
talls  de  tortell,  y  detrds  Saldoni  ab  un  altre 
safata  ab  vasos  y  una  ampolla  ab  vi.  Al  veu- 
rer  lo  tortell  lo  senyor  Joseph  s' alsa  y  cridant 
Que  visca  '1  senyo  Anton!  diu:) 

Viva! 
Gracias  pueblo  amado!...     {Fent  un  gran  sa- 
ludo ab  lo  sombrero  d  la  ma.) 
Jà!...  {Rient y  aplaudint.) 

Noya,  reparteix. 

No  encara.         {A  Cristina.) 
Fins  acabat  lo  sarau.     {Ho  deixan  tot  sobre 

la  taula.) 

ESCENA  ÚLTIMA 
Dits,  TONET,  cego 

(Antonet  porta  lo  violi  dintre  la  bossa.  Al  dir 
desde  la  porta:  Santa  nit,  tothom  s'  aixeca  y 
lo  rodeja:  Anton  lo  guia  per  la  ma  alassiento 
destinat  per  ell  en  primer  terme.  Treu  lo  violi 
de  la  bossa  y  afina.) 

Santa  nit!  {Desde  la  porta.) 

'LTon! 

Tonet!  (Aixecayitse.) 

Ja  t'  estabam  esperant.  {Guiantlo  per  la  ma.) 
Seu  aquí  y  ara  comensa  {Antoíiets' assenta.) 

desseguida  '1  primer  valz. 

{Aiitoíiel  tifina  el  violí,  las  donas  estan  senta- 

das,  los  homes  drets.) 

Ey!  A  la  antiga.  Ben  amples. 

Un,  dos.  tres,  quatre  y  ja  està! 

{Quedant  en  posició  de  ball.) 

JosEPH     Ay!      ,  {Biiscajít  per  ten-a.) 

Anton  Qué  busca? 

JosEPH  Las  uUeras. 

Anton     Si  las  porta. 

JosEPH  Ay,  es  vritat!  (Tocdntselas.) 

{Rial las  de  tots.) 

Anton     Busquis  balladora,  home.  {Ho  fd.) 

Noya.  Gabriel!  Qué  feu?  Au!  {Apariantlos.) 
Y  vostès?  Que  tothom  balli.  {Als  convidats.) 
Margarida,  dom  lo  bras.  {Li  pren.) 

Saldoni,  treute  minyona 
y  apa!  posat  à  ballar. 

Sal.         No  podré  ab  aquesta  panxa! 

Anton     Balla,  dich! 

Sal.  Tu  y  tu,  endevant!      {Resolut.) 

{Saldoni pren.  dos  minyonas,  una  d  cada  bras.) 

Anton  Estem  tots?  Avant  la  festa. 
Tonet,  ja  pots  comensar. 
{Tonet  comensa  d  toca  nn  vals  que  ballan  va- 
rias  parellas, -entre  ellas  Anto?i  ab  Margarida, 
Gabriel  ab  Cristina,  Saldoni  ab  duas  minyo- 
nas y  7  senyor  Joseph  ab  una.  Molta  anima- 
ció en  lo  quadro  y  als  pochs  compassos  que 
ballan  cau  lo  teló.) 

PROU 

NOTA  IMPORTANT 
En  los  teatros  en  que  no  puguin  disposar  de  compar- 
sería  poden  acabar  lo  quadro  desde  lo  final  de  la 
escena  vintidos  ab  lo  que  segueix. 

Sal.         (Mireu  los  vells  com  s'  engrescan!), 

Marg.     Me  'n  vaig,  Tonet. 

Anton  Torna  aviat. 

JosEPH     Jo  també. 

Gab.  Y  jo. 

Anton  Ep!  Alto! 

Falta  un'  altre  cosa  avans. 
JosEPH     Ja  r  entench.  Senyors...  Volia...      {Adelan- 

Ja  no  'm  recorda.  tantse  al públich.) 

Anton  Veuran. 

Els  convido  à  tots  que  pujin 

hi  haurà  reíresch  y  sarau 

y  si  'm  volen  donà  'Is  días 

me  'Is  poden  donà  ab  las  mans.    {Aplaudint.) 

PROU 

L' Agulla,  drama,  s  actes,  Pclay  y  Eriz o 

Sortint  del  ou,  diàhch,  Ignasi  ïglesiaü '     '  Ò'os 

C/íírís,  drama,  3  actes,  Conrat  Roure o~ 

Lo  reaíí-o^jerrfins,  comèdia,  2  actes,  Frederich  Soler pr,^ 

Sant  Jordi  mala  I'  arajíya.  comèdia,  i  acte,  A.  Guasch  Tombas    ...      1 

La  dona  y  la  bayierina,  comèdia,  i  acte,  Frederich  Soler i 

Pín/!<ray!rfes!g/e,  I  acte,  Guasch  Tombas  yDalmnses  Gil     .     .     .     .     [       \ 

C/n', .'/íj-a  sog-ra,  comèdia,  I  acte,  Abelardo  Coma 1 

C-asJoj-íJs  rfe /a  Tïoser,  drama,  3  actes,  Frederich  Soler 2 

7oí;;e>• /í7srfo?!í7s.' 1  acte,  Joseph  M.•'' Pous j 

L'esc/íjurfe/j;icí,  monólech,  Ignasi  Iglesias '.     .     [      o'50 

Z.a/eynarf'enJíT/íf,  comèdia,  I  acte,  Ernest  Soler  de  las  Casas  .    ...      I 

Z,o.9  rt!ice//e/s,  comèdia,  3  actes,  Joseph  M."  Pous .      o 

La  mosca  al  nas,  comèdia,  i  acte,  Frederich  Soler 1 

Lrt^rma  rf' en /íoí/e/Zíií,  comèdia,  I  acte,  Conrat  Colomer i 

Lrt  <orníiÍ70íía,  comèdia,  I  acte,  JulüCarcassó '      ] 

(VXerraire.'.'Monólech,  Joaquim  Montero O^SO 

Lo  çHrtrfo  rfe/swirt.'s  enrfressos,  I  acte,  Conrat  Roure. ]' 

Qhí  o/i  í-emena...  Juguet,  I  acte,  Pere  Reig  y  Fiol 1 

í.aj7or  rfe /rt  Hionían^rt,  drama,  3  actes,  Ramon  Bordas o 

7Vespeí•íoníi.ç,  juguet,  I  acte,  Abelardo  Coma Ò'50 

/roí^jereZ/rt.' Comèdia,  I  acte,  A.  Careta  y  Vidal 1 

Per  contradicció,  comèdia,  i  acte,  J.  Pont  y  Espasa 0'50 

La  mort  de  Nerón,  tragèdia,  i  acte,  Victor  Balaguer 0'50 

f/n  ?n2/Sic/i  rfe  j-eg-ünení,  sarsuela,  I  acte,  Joseph  M."  Pous 1 

Líi  Dnmrt  rfeiíeus,  drama,  3  actes,  Manuel  Rocamora.     . o 

f/nreyrfepeg^rt.  monólech  lírich.  I  acte,  Enrich  Molina O•rO 

Dos  C07npa7iys  mal  avinguts,  joguina,  i  acte,  F.  Godo  y  V.  Rahola     .     .       1 

La  Pescíi/erm,  sainete,  Mirabent  y  Mestres ] 

La  Casamentera,  joguina,  i  acte,  Conr-at  Roure 1 

Las  esposallas  de  la  morta,  tragèdia,  3  actes,  Victor  Balaguer    ....      1 

Los  g'e/os  rfe /rt  Co/oma,  parodia,  I  acte,  A.Guasch  Tombas 1 

í/n  èa^etg-íí  co;;srfe  ;[;!í7zys,  comèdia,  I  acte,  Jaume  Molgosa l 

í/naííonay  un  De»,  comèdia,  I  acte,  Joseph  M.*  Pous 1 

Si,  senyors,  monólech  en  vers,  Joseph  Barbany  (Pepet  del  carril)    .     .     .      0'50 
LMcreçírt  Boí-gia,  joguina,  I  acte,  Francisco  X.  Godo.     ....".      l 

Lo  ííiner,  comèdia,  3  actes,  Joseph  M."  Pous 0 

Lo  marit  de  la  difunta,  joguet,  i  acte,  Francisco  Figueras  y  Ribot.     .     .      1 

L' ocasió /rt '/ //arfj-e,  proverbi,  I  acte,  Conrat  Roure ] 

Mestre  Jan  ó  I'  honra  del  irevall,  drama,  5  actes,  Joseph  O.  Molgosa.     .      2 
Lo  somni  de  la  Ignoi^ncia,  sarsueia,  i  acte,  C.  Colomer  y  U.  Fando  .     .      1 

Home  à  V  aygua,  comèdia,  i  acte,  Pere  Reig  y  Fiol 0'50 

Lo  7-e/ rfe  ia  Si/íT,  comèdia,  I  acte,  Frederich  Soler  y  Hubert 1 

Las /res  a/figj-ías,  comèdia,  I  acte,  Joseph  Maria  Arnau i 

/Dor/n/ sarsuela,  I  acte,  Narcis  Campmany  y  Joan  Rius 0'50 

Set^e  jutjes...  sarsuela,  i  acte,  Manuel  Angelon  y  Mtre.  Pujadas  ....      1 
A  la  lluna  de  Valencià,  comèdia,  2  actes.  Narcís  Campmany  y  Pahissa.      ITO 

A/s  pejíSífeí'osíé,  joguina,  I  acte,  Miquel  M.  Pala  Marquillas 1 

La  herència  del  oncle  Pau,  comèdia,  4  actes,  Conrat  Colomer 2 

Los  tres  toms,  quadro  de  costums,  i  acte.  Narcís  Campmany  y  Pahissa.       1 

